### Beslutning

Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.

**Budgetforsalg fra SF og ALT**

Det foreslås at:

1. Der afsættes ressourcer til yderligere måling af luftforurening i det centrale [adresse] i form af en stationær måleenhed eller mere mobile måleredskaber.
2. Gratis parkering for el-biler på kommunale parkeringspladser.
3. Der afsættes midler til en analyse af luftforureningen i [adresse] med særligt fokus på initiativer Byrådet kan igangsætte for at mindske luftforureningen og gerne med fokus på hvordan vi særligt kan skåne børn for luftforurening. Herudover bør positive effekter på andre mål og indsatser inddrages.

Begrundelse

Alt for mange får luftvejssygdomme og andre sygdomme på baggrund af luftforurening. Samtidigt fører luftforurening årligt til over 3.000 for tidlige dødsfald på landsplan. Meget luftforurening stammer fra udlandet, men vi mulighed for selv at påvirke en væsentlig del lokalt i [adresse]. Det kan være gennem kraftigere regulering eller tilskyndelse til at bruge mindre forurenende transportformer, opvarmningsformer mm.

For det første ønsker vi at målingen af luftforureningen i [adresse] styrkes. I dag er der ikke målestationer, der hvor der formentligt er kraftigst luftforurening. Derfor har vi et ønske om yderligere en målestation, der placeres, hvor det vurderes at luftforureningen er kraftigst.

En af vejene til at reducere luftforurening og CO2-udledning er at væsentlige flere anvender elbiler i det centrale [adresse]. For at øge tilskyndelsen til at skifte til elbil foreslås det at elbiler fritages for parkeringsafgifter. Uanset om de parkerer ved almindelige parkeringspladser, eller ved parkeringspladser, der er reserveret til elbiler.

Endeligt ønsker vi at byrådets handlemuligheder bliver tydeligere, så vi kan være mere ambitiøse i kommunens indsats for at reducere luftforurening. Fokus skal særligt være på, hvordan vi kan skåne børn for luftforurening. [adresse] har for nyligt taget skridt til en lignende analyse, og man kan evt. kigge i den retning for inspiration.

Stillet af Alternativet og SF

Ofelia Christensen (ordfører for Å), Patrick Brandt, Josefine Berg og Mikael Kjeldsen (ordfører for SF)

### Sagens forløb

24-06-2020 [adresse]
Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.